ચોમાસુ બેસતાની સાથે જ વિજલપોરના કેટલાક વિસ્તારોમાં પાલિકાની પોલ ખુલી પડી ગઈ છે. બ્લોક પેવિંગથી લઈ વરસાદી પાણીનો નિકાલ નહીં થવાના કારણે હજારો લોકો માટે મુશ્કેલી ઉભી થઈ છે. પાણીનો યોગ્ય નિકાલ નહીં થવાના કારણે આગામી દિવસોમાં રોગચાળો ફેલાવાની દહેશત ઉભી થઈ છે. વિજલપોર નગરપાલિકાના રામનગર આંબેડકરનગર સહિતના વિસ્તારોમાં વરસાદી પાણીના નિકાલની મોટી સમસ્યા ઉભી થઈ છે. વિજલપોરમાં બ્લોક ઉખડી જવા ઉપરાંત વરસાદી પાણીનો પણ ભરાવો રહેતા લોકોને વાહન લઇને ઉપરાંત પગાપાળા જવાની પણ મુશ્કેલી પડી રહી છે.